Anne Cathrine Syversen

Anne Cathrine Syversen (født i Oslo 28. februar 1970) er journalist og programleder i NRK. Hun er utdannet ved Høgskolen i Oslo innenfor teater, drama og U-landsstudier. Hun har også journalistikkutdanning fra Høgskulen i Volda.

Syversen begynte å jobbe i NRK i 1999. Hun har jobbet ved NRKs distriktskontorer i Østfold, Finnmark, Vestfold og Telemark. Hun jobber i dag i NRK Østafjells som programleder, reporter og vaktsjef. 
I 2010 lagde hun dokumentaren Telemarks skjulte skatter, som gikk på NRK1 under programserien «Glimt av Norge». Samme året ble hun programleder for Norge Rundt, hvor hun jobbet i perioden 26. november 2010 til 18. februar 2011.

Eksterne lenker 
 Porsgrunns Dagblad (30. november 2010): Cappelensvei i Norge Rundt

Norske journalister
Programledere for NRK
Personer fra Porsgrunn kommune
Fødsler i 1970